*Сибгатуллин Л.И.*

*Глава Верхненалимского СП*

Хәерле көн, хөрмәтле Разиф Галиевич,

авылдашлар, килгән кунаклар!

***Слайд 2*** Сезне Югары Налим авыл җирлегенең 2021 елның 8 аенда эшләнгән эшләре белән таныштырып үтәргә рөхсәт итегез.

Җирле үзидарә Советы үзенең эшен Россия Федерациясенең № 131нче «Җирле үзидарәләр оештыруның гомуми принциплары”, Югары Налим авыл җирлеге Уставы нигезендә алып бара. Социаль-көнкүреш проблемаларын, экономик яктан туган сорауларны тормышка ашыру, тирә-якны яшелләндерү, өмәләр һәм бәйрәмнәрне оешкан төстә уздыру – болар барысы да авыл җирлеге Советы аша уза.

***Слайд 3*** Югары Налим авыл җирлегенә 2 авыл керә: Югары Налим авылында 132 хуҗалыкта 265 кеше яши, село Налимда 42 хуҗалыкта 87 кеше яши.

***Слайд 4*** 2021 елның 1 августына авыл җирлегендә 352 кеше яши. Шулардан 95е пенсионерлар. Эшкә яраклы 213 кеше. Җирлектә 4 тыл ветераны, 1 күп балалы гаилә, Әфган сугышында катнашучы 2 кеше.

***Слайд 5*** Җирлектә, узган 8 айда, туучы балалар юк, 3 кеше гүр иясе булды, 6 кеше авылдан китте, 4 кеше килде.

***Слайд 6*** Авыл җирлеге Советында бүгенге көндә 7 депутат эшли. Агымдагы елда 6 утырыш үткәрелде, аларда 19 сорау каралды. Төрле белешмәләр сорап 74 кеше мөрәҗәгать итте. Салым, пай җирләренә кагылышлы, чүп түгү, ут янмау, су булмау кебек сораулар белән дә авыл җирлегенә килделәр.

***Слайд 7*** Халыкны авыл тормышы белән таныштыру өчен авыл җирлегенең рәсми сайты киң файдаланыла. Болардан тыш ул сайтта халык тыңлаулары, аларның нәтиҗәләре турында даими мәгълүмат бирелә. Информацион стендлар аша да авыл җирлеге администрациясенең эше белән даими танышып барырга мөмкин.

***Слайд 8*. Авыл жирлеге бюджеты.**

Керем өлеше план буенча 6243,1мен сум, үтәлгән 3568,5мен сум, бу 57 % тәшкил итә. чыгым өлеше план буенча 6558,5мен сум, үтәлгән 3195,8мен сум, 49% тәшкил итә.

|  |  |  |  |
| --- | --- | --- | --- |
|  | План на 2021 год, тыс. руб. | Исполнено на 01.08.21, тыс. руб. | % исполнено к плану за год |
| **Налог на доходы физ.лиц** | 50 | 30,4 | 61 |
| **Единый сельскохозяйственный налог** | 23 | 26,7 | 116 |
| **Налог на имущество физ.лиц** | 70 | 0 | 0 |
| **Земельный налог** | 900 | 391 | 43 |
| **Средства самообложения граждан** | 135 | 135 | 100 |
| **Итого собственных доходов** | 1178 | 583,1 | 49 |

Авыл җирлегендә барлык эшләр дә вакытында эшләнсен өчен (урам утларын төзәтү, урамнарны кардан чистарту, агачлар кисү, янгынга каршы чаралар һ.б) бюджетның доход өлеше тулыландырылырга тиеш. Безнең җирлектә яшәүчеләрнең тормыш шартлары, аларга уңайлыклар булдыру халыкның барлык төр салымнарны вакытында түләвеннән тора.

***Слайд 9*** Безнең авыл җирлегендә 241 баш эре мөгезле терлек исәпләнә. Шуларның 101е савым сыер, кәҗә-сарыклар-310 баш. Бугенгесе көнгә сыер, кәҗә асраучы хуҗалыкларга субсидия кучерелде.

**Социаль тармаклар.**

***Слайд 10****.* Югары Налим авыл мәктәбендә барлыгы 28 бала, быел 1 сыйныфка 1 бала керде. Село Налим авылыннан укучыларны мәктәп маршруты автобусы йөртә.

“Чулпан” балалар бакчасына 6 бала йөри.

***Слайд 11.*** Авыл халкына мәдәният йорты һәм китапханә хезмәт күрсәтә. Районда уткәрелгән чараларда актив катнашалар, авылның чисталыгын шушы хезмәткәрләр белән берлектә тәэмин итеп торабыз.

***Слайд12*** Кеше өчен иң зур байлык-сәламәтлек. Авыл җирлегендә, 2 ФАП эшли. Бугенгесе көндә 180 кешегә вакцина ясатылды. Халык вакцина ясатуның мөһим булуын аңлап килде.

***Слайд 13*** Авыл халкына бер почта бүлекчәсе хезмәт күрсәтә.

 Авыл халкын 2 кибет кирәкле көнкүреш товарлары белән тәэмин итеп тора.

***Слайд 14*** Югары Налим авыл җирлегендә муниципаль янгын сагы эшли. МПО җитәкчесе Магомедов Ислам Магжидович үзенең командасы белән янгыннан саклану чараларын халыкка җиткерә, йорт саен йөреп кисәтү-профилактика үткәрә: мәгълүмат такталарына памяткалар эленә, ялгыз яшәүче, куп балалы гаиләләргә автоном янгын хәбәр итү җайланмалары куелды. Янгынга каршы гидрантлар вакытында карап, чистартылып тора. Күп балалы, ялгыз яшәүчеләр һәрвакыт игътибар үзәгендә.

Авыл халкын ут белән сак булырга, электр үткәргечләренә даими карау үткәрергә, газ мичләрен, аларның төтен юлларын һәрвакыт күзәтеп торырга киңәш итәр идем. Күршегездә торучы ялгыз кешеләрне, спиртлы эчемлекләр белән мавыгучыларны да игътибар үзәгендә тотсак иде.

Районның “ Теплосервис”, электр челтәре, газ оешмалары белән тыгыз элемтәдә торабыз. Нинди генә сорау белән мөрәҗәгать итсәк тә һәрчак уңай хәл ителә. Буген минем шушы оешма җитәкчеләренә рәхмәт белдерәсем килә.

***Слайд 15*** Җирле бюджетны тулыландыруның ысулы булып үзарасалым программасы тора.

**2021 елда узара салым хисабына эшләнгән эшләр белән таныштырып китәсем килә:** .

**Югары Налим авылында:**

***Слайд 16***  Дуслык һәм Үзәк урам юлларына 575 метр таш тушәлде;

***Слайд 17***  Авыл зиратында куркыныч(корыган) агачлар киселде. Бу эшне башкарган курше авыл егете Абрамов Геннадий Павловичка һәм анын бригадасына рәхмәт;

***Слайд 18*** Югары Налим авыл зираты коймасын буяу өчен буяу сатып алынды, авылдашлар тырышлыгы белән зират коймасы буялып яңа төс алды. Зират коймасын буяуда катнашкан барлык авылдашларга рәхмәт;

***Слайд 19*** Югары Налим авылы жирлеге чигендэге элмә такта (вывеска) янартылды.

***Слайд 20* Село Налим авылында:**

- Гагарин урамы юлына 100 метр таш түшәлде;

- Авыл зиратына мәгълүмәт тактасы сатып алынды.

**(слайд 21,22,23,24,25)** Авылларда санитар ике айлыклар вакытында гына түгел гомумән чисталык, тәртип мәсьәләләренә зур игътибар бирергә тырышабыз. Даими рәвештә чисталык өмәләре үткәрелеп тора. Чүп-үләннәрне чабу, авылны матур итү өчен бигрәк тә бюджет оешмаларында эшләүчеләр тырыша. Бу эштә, гомумән, авылда яшәүче һәркемнең дә катнашуын биктә теләр идек билгеле. Моннан тыш кирәкмәгән урыннарга чүп-чар ташлаучыларга, үз ихатасы тирәләрен вакытында чүп – үләннәрдән чапмаучыларга район административ комиссиясе тарафыннан протоколлар төзелә, кисәтү ясала. Кискен чаралар күрмичә генә - матур авылларда матур итеп яшәсәк иде безгә, авылдашлар.

Хөрмәтле авыл җирлегендә яшәүчеләр!

Алда безне Дәүләт Думасына депутатлар сайлау котә. Барыгыз да бергә, бердәм булып сайлауларга килерсез дип котеп калабыз.

Сезгә безнен белән бергә булганыгыз, инициативалы, ярдәмчел булганыгыз өчен, авыл тормышының мәсьәләләрен хәл иткәндә битараф булмавыгыз өчен зур рәхмәт.

Игътибарыгыз өчен зур рәхмәт!